title: Διαχείριση των νέων εκπαιδευτικών και ενσωμάτωσή τους στις σχολικές μονάδες με την εφαρμογή του Mentoring (Συμβουλευτική καθοδήγηση)
title: New teachers' management and integration in school units with the implementation of Mentoring (Consulting guidance)
titleType: AlternativeTitle
Creators: name: Ζαρκάδα, Ευθυμία
name: Μακρή, Παναγιώτα
Publisher: name: Πανεπιστήμιο Δυτικής Αττικής
Year: 2022
Subjects: Εκπαιδευτικοί
Νέος καθοδηγούμενος
Μέντορας
Mentoring
Συμβουλευτική καθοδήγηση
Ενσωμάτωση
Διαχείριση

description: Σκοπός. Η παρούσα εργασία σκοπεύει να αναδείξει την εφαρμογή του Mentoring στη διαχείριση των νέων εκπαιδευτικών αλλά και στην ενσωμάτωσή τους στην εκπαιδευτική – σχολική κοινότητα. Σχεδιασμός / Μεθοδολογία / Προσέγγιση. Η έρευνα η οποία πραγματοποιήθηκε ακολούθησε το φιλοσοφικό ρεύμα του θετικισμού, υιοθέτησε την παραγωγική προσέγγιση και εφάρμοσε την ποσοτική μέθοδο, με κύριο ερευνητικό εργαλείο ένα δομημένο ερωτηματολόγιο 4ων ενοτήτων κλειστών ερωτήσεων, που αναρτήθηκε στην ηλεκτρονική πλατφόρμα Google Forms και απευθύνθηκε στον πληθυσμό των εκπαιδευτικών Πρωτοβάθμιας και Δευτεροβάθμιας Εκπαίδευσης Α΄ Αθήνας. Το δείγμα της έρευνας αποτελείται από 213 εκπαιδευτικούς, 116 από την Πρωτοβάθμια και 97 από τη Δευτεροβάθμια Εκπαίδευση, καλύπτοντας το 2,01% του συνολικού πληθυσμού. Η στατιστική επεξεργασία των αποτελεσμάτων της έρευνας πραγματοποιήθηκε με το στατιστικό πρόγραμμα S.P.S.S. (Statistical Package for Social Sciences) το οποίο διακρίνεται για την υψηλή αξιοπιστία (Alpha Cronbach 0,989) και εγκυρότητα (ΚΜΟ 0,968 &gt; 0,5, Bartlett's Test of Sphericity Sig.0,000&lt;0,05). Ευρήματα. Η έρευνα πραγματοποιήθηκε σε ένα διττό δείγμα από 213 εκπαιδευτικούς, (54,5% Πρωτοβάθμιας και 45,5% Δευτεροβάθμιας Εκπαίδευσης Α΄ Αθήνας), κατά πλειοψηφία γυναικείου φύλου (80,8%), μέσης ηλικίας 46,39 ± 9,596 έτη, 75,6% έγγαμοι, μέσης προϋπηρεσίας στην εκπαίδευση 17,17 ± 9,336 έτη, 76,1% μόνιμοι και 22,5% αναπληρωτές, υψηλού μορφωτικού επιπέδου (97,2% ΑΕΙ, 51,2% μεταπτυχιακό, 3,8% διδακτορικό) με επιμόρφωση στις ΤΠΕ (39,4%). Το 66,2% των εκπαιδευτικών είχαν γνώση περί του νομοθετικού πλαισίου του θεσμού του Mentoring του Ν. 3848/2010 (35,7% Π,Ε., 30,5% Δ.Ε.) και το 71,4% αυτών για το Ν. 4823/2021 (37,1% Π.Ε., 34,3% Δ.Ε.). Επιπλέον, οι εκπαιδευτικοί ανταποκρίθηκαν μετριοπαθώς αναφορικά με το αν είναι θετικοί στην εφαρμογή του Mentoring στο ελληνικό εκπαιδευτικό σύστημα (Σύνολο 3,291 ± 1,165, Π.Ε. 3,267 ± 1,165, Δ.Ε. 3,3196 ± 1,177), στην επιτυχία του Mentoring (Σύνολο 3,046 ± 1,144, Π.Ε. 3,069 ± 1,124, Δ.Ε. 3,020 ± 1,172), στην ενσωμάτωση του Mentoring στο ελληνικό σχολείο (3,216 ± 1,0726) αλλά και στην ύπαρξη αμφισβήτησης του Mentoring στην εκπαιδευτική – σχολική κοινότητα (3,483 ± 1,0885). Το σύνολο των εκπαιδευτικών είναι αρνητικοί με την ενσωμάτωση του θεσμού του Mentoring στο ελληνικό σχολείο (1,549 ± 0,7356), την ύπαρξη πρωτόκολλου Mentoring σε κάθε σχολική μονάδα (1,417 ± 0,7517) αλλά και τη διαμόρφωση σαφών στόχων και προσδοκώμενων αποτελεσμάτων από το πρόγραμμα Mentoring σε κάθε σχολική μονάδα (1,953 ± 0,9455). Οι εκπαιδευτικοί συμφώνησαν στην επίδραση του θεσμού στη διαχείριση των νέων εκπαιδευτικών(3,314 ± 1,0593, ΠΕ3,336 ± 1,0709, ΔΕ3,288 ± 1,0503) και στην ενσωμάτωση αυτών στη σχολική μονάδα(3,370 ± 1,0544, ΠΕ3,362 ± 1,0417, ΔΕ 3,381 ± 1,0747). Επιπλέον, η εφαρμογή του Mentoring μπορεί να επηρεάσει συνολικά τους νέους εκπαιδευτικούς (Σύνολο Εκπαιδευτικών 3,450 ± 0,9970, Π.Ε. 3,456 ± 1,007, Δ.Ε. 3,443 ± ,9892). Από την στατιστική ανάλυση των δεδομένων της έρευνας διαπιστώθηκε διαφοροποίηση του βαθμού ενσωμάτωσης του Mentoring στο ελληνικό σχολείο μεταξύ ΠΕ και ΔΕ (ΠΕ 1,439 ± 0,6761, ΔΕ 1,680 ± 0,7845, Sig. = 0,015), πρόκριση χαρακτηριστικών που ένας μέντορας κατακτά μέσω του Mentoring, όπως επαγγελματική μάθηση (r = ,724, Sig. = ,000), ανανέωση – ενεργοποίηση (r = ,697, Sig. = ,000), ενίσχυση της επαγγελματικής ταυτότητας (r = ,691, Sig. = ,000),συμβολή στη δημιουργία επιτυχημένων (αποτελεσματικών) νέων εκπαιδευτικών (r = ,685, Sig. = 0,000), διαφοροποίηση της επίτευξης εργασιακής ανέλιξης από τους μέντορες μέσω του Mentoring μεταξύ ΠΕ και ΔΕ (ΠΕ 3,448 ± 0,1041, ΔΕ 3,319 ± 0,11309, Sig. = 0,021).Συσχέτιση του Mentoring με τη διαχείριση (r = ,837, Sig. = ,000) και την ενσωμάτωση νέων εκπαιδευτικών σε μια σχολική μονάδα (r = ,817, Sig. = ,000) και μη διαφοροποίηση μεταξύ Πρωτοβάθμιας και Δευτεροβάθμιας Εκπαίδευσης σχετικά με την εφαρμογή του Mentoring στην καλύτερη διαχείριση των νέων εκπαιδευτικών (ΠΕ 3,3362 ± 1,07091, ΔΕ 3,2887 ± 1,05038, Sig. = 0,556), στην ενσωμάτωσή τους στη σχολική μονάδα (ΠΕ 3,3621 ± 1,04171, ΔΕ 3,3814 ± 1,074, Sig. = 0,879) και στη συνολική τους μεταχείριση (ΠΕ 3,4569 ± 1,00773, ΔΕ 3,4433 ± ,98920, Sig. = 0,706).Πρόκριση ποιοτικών δεξιοτήτων που ένας νέος εκπαιδευτικός κατακτά μέσω του Mentoring για την αποτελεσματικότερη παραγωγή του εκπαιδευτικού έργου του, όπως ενίσχυση γνώσεων σε εκπαιδευτικό επίπεδο (r = ,793, Sig. = ,000), καθοδήγηση σε παιδαγωγικά και εκπαιδευτικά θέματα (r = ,781, Sig. = ,000), ενίσχυση γνώσεων σε παιδαγωγικό επίπεδο (r = ,777, Sig. = ,000) και χρήση αποτελεσματικών μεθόδων διδασκαλίας (r = ,762, Sig. = ,000).Ύπαρξη διαφοροποίησης της επίδρασης του Mentoring στη διαχείριση των νέων εκπαιδευτικών μεταξύ ΠΕ και ΔΕ σχετικά με την ενίσχυση των γνώσεων τους στην ειδική αγωγή (ΠΕ 3,354 ± 0,0918, ΔΕ 3,072 ± 0,1219, Sig. = 0,049), την ενίσχυση της επικοινωνίας τους με το σχολείο και την Διεύθυνση Εκπαίδευσης (ΠΕ 3,327 ± 0,1000, ΔΕ 3,030 ± 0,1203, Sig. = 0,043) και την υποβοήθηση σχετικά με νομοθετικά θέματα (ΠΕ 3,396 ± 0,0978, ΔΕ 3,113 ± 0,1095, Sig. = 0,031).Πρόκριση παραγόντων που μαρτυρούν την έγκαιρη και αποτελεσματική ενσωμάτωση των νέων εκπαιδευτικών στην σχολική μονάδα μέσω του Mentoring, όπως αποτελεσματική διαχείριση τάξης (r = ,760, Sig. = ,000), βελτίωση εκπαιδευτικού έργου (r = ,760, Sig. = ,000), φιλικό παιδαγωγικό κλίμα με μαθητές (r = ,736, Sig. = ,000), επικοινωνία – συναδελφικότητα με άλλους εκπαιδευτικούς (r = ,735, Sig. = ,000) και εργασιακή ικανοποίηση (r = ,710, Sig. = ,000). Τέλος, διαφοροποίηση της επίδρασης του Mentoring στην έγκαιρη και αποτελεσματική ενσωμάτωση των νέων εκπαιδευτικών στην σχολική μονάδα μεταξύ ΠΕ και ΔΕ Α΄ Αθήνας σχετικά με την επικοινωνία με τους γονείς των μαθητών (ΠΕ 3,353 ± 1,0571, ΔΕ 3,041 ± 1,206, Sig. = 0,044). Πρωτοτυπία / Αξία. Η πρωτοτυπία της έρευνας έγκειται στη σύγκριση των αποτελεσμάτων της στις δύο βαθμίδες Εκπαίδευσης, Πρωτοβάθμιας και Δευτεροβάθμιας. Η συγκεκριμένη εργασία έρχεται να συμβάλλει στον εμπλουτισμό της ερευνητικής βιβλιογραφίας μέσα από την ανάδειξη των στάσεων των εκπαιδευτικών, νεοεισερχόμενων στην εκπαίδευση αλλά και έμπειρων μεντόρων.